pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ นำทัพ บิ๊กเกษตร บุก กระทรวงเกษตรซาอุฯ ดันส่งออกและความร่วมมือเกษตร
วันจันทร์ที่ 28 สิงหาคม 2566
ปลัดเกษตรฯ นําทัพ บิ๊กเกษตร บุก กระทรวงเกษตรซาอุฯ ดันส่งออกและความร่วมมือเกษตร
ปลัดเกษตรฯ นําทัพ บิ๊กเกษตร บุก กระทรวงเกษตรซาอุฯ ดันส่งออกและความร่วมมือเกษตร
เมื่อวันที่ 27 สิงหาคม 2566 นายประยูร อินสกุล ปลัดกระทรวงเกษตรและสหกรณ์ พร้อมคณะผู้บริหาร กระทรวงเกษตรและสหกรณ์ เข้าร่วมประชุมหารือกับนายอาเหม็ดบินซาเลห์อัลอิยาดะห์อัล-คัมซี ปลัดกระทรวง ด้านการเกษตร ของกระทรวงสิ่งแวดล้อม น้ํา และการเกษตร ณ กรุงริยาด ราชอาณาจักรซาอุดีอาระเบีย เพื่อผลักดันการค้า และความร่วมมือด้านการเกษตร ระหว่างไทย - ซาอุดีอาระเบีย
ปลัดเกษตรฯ เปิดเผยภายหลังการประชุมฯ ว่า ราชอาณาจักรซาอุดีอาระเบีย เป็นมิตรประเทศของไทยที่สําคัญยิ่ง ในภูมิภาคตะวันออกกลาง โดยกระทรวงเกษตรและสหกรณ์ควรเร่งรัดให้มีการดําเนินความร่วมมือด้านการเกษตร อย่างเป็นรูปธรรม โดยเฉพาะอย่างยิ่งการจัดทําบันทึกความเข้าใจว่าด้วยความร่วมมือด้านการเกษตร การส่งเสริมการค้าสินค้าเกษตรและอาหารระหว่างกัน การแลกเปลี่ยนการเยือนของภาคเอกชน และความร่วมมือในการสนับสนุนการบรรลุเป้าหมาย BCG และ Saudi Vision 2030 โดยกระทรวงเกษตรและสหกรณ์ มีประเด็นด้านการค้าต่าง ๆ ที่ได้หยิบยกเพื่อผลักดันกับซาอุดีอาระเบีย ไม่ว่าจะเป็นการส่งออกพืชเพื่อการเพาะปลูก โคมีชีวิตเนื้อสัตว์ปีกและผลิตภัณฑ์ ผลิตภัณฑ์สัตว์ปีกแปรรูปสินค้าประมงและสินค้าสัตว์น้ําเพาะเลี้ยงซึ่งเป็นสินค้าที่มีคุณภาพและศักยภาพสูง พร้อมทั้งผลักดันการจัดตั้งสํานักงานที่ปรึกษาการเกษตร ณ กรุงริยาด
นอกจากนี้ ปลัดเกษตรฯ กล่าวว่า ฝ่ายซาอุดีอาระเบียมีความประสงค์ผลักดันความร่วมมือด้านเทคโนโลยีและวิชาการ เกษตรระหว่างกัน โดยเฉพาะอย่างยิ่งด้านการเพาะเลี้ยงสัตว์น้ํา การผลิตอาหารสัตว์ (อาหารแมวและเป็ด) การพัฒนาระบบสหกรณ์ การส่งเสริมเครือข่ายด้านการค้าของผู้ประกอบการทั้งสองฝ่าย รวมทั้งการแก้ไขปัญหาการนําเข้าสินค้าเกษตร จากซาอุดีอาระเบียมายังไทย ทั้งนี้ ทั้งสองฝ่ายตกลงที่จะเสริมสร้างและเร่งรัดการดําเนินงานต่าง ๆ ร่วมกันอย่างใกล้ชิดและเป็นรูปธรรมมากยิ่งขึ้น เพื่อเป็นการต่อยอดความสัมพันธ์ด้านการเกษตรระหว่างสองประเทศอีกครั้ง
ทั้งนี้ ซาอุดีอาระเบียเป็นประเทศคู่ค้าสินค้าเกษตรอันดับที่ 37 ของไทย ในระหว่างปี 2563-2565 มีสัดส่วนการค้าสินค้าเกษตรร้อยละ 0.33 ของมูลค่าการค้าสินค้าเกษตรของไทยกับโลกโดยในปี 2565 มีมูลค่าการค้าสินค้าเกษตร 7,388 ล้านบาทและมีอัตราการค้าเพิ่มขึ้นเฉลี่ยปีละร้อยละ 1.41 ต่อปี ทั้งนี้ สัดส่วนการส่งออกร้อยละ 84.82 ของมูลค่าการส่งออกสินค้าเกษตร ไปยังซาอุดีอาระเบีย ได้แก่ ปลาทูนา ปลาสคิปแจ็ค และปลาโบนิโต (ชนิดซาร์ดา) ปรุงแต่ง ข้าว อาหารสุนัขหรือแมว สับปะรดปรุงแต่ง ข้าวโพดหวาน อาหารปรุงแต่ง รวมทั้งซอสและของปรุงแต่ง
รัฐบาลไทย-ข่าวทำเนียบรัฐบาล-ดีอีเอส เปิดผลการสำรวจ Thailand Digital Outlook ปีที่ 5 เน้นย้ำการพัฒนาดิจิทัลของไทย มุ่งเป้าทัดเทียมนานาประเทศ
วันจันทร์ที่ 28 สิงหาคม 2566
ดีอีเอส เปิดผลการสํารวจ Thailand Digital Outlook ปีที่ 5 เน้นย้ําการพัฒนาดิจิทัลของไทย มุ่งเป้าทัดเทียมนานาประเทศ
ดีอีเอส เปิดผลการสํารวจ Thailand Digital Outlook ปีที่ 5 เน้นย้ําการพัฒนาดิจิทัลของไทย มุ่งเป้าทัดเทียมนานาประเทศ
วันนี้ (28 ส.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงานสัมมนาเพื่อเผยแพร่ผลการศึกษาโครงการศึกษา Thailand Digital Outlook ประจําปี พ.ศ.2566 จัดงานโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ทั้งนี้ การสํารวจพบคนไทยมีการทํากิจกรรมดิจิทัลเพิ่มสูงขึ้น โดยเป้าหมายต่อไปในการขับเคลื่อนและพัฒนาดิจิทัลเพื่อเศรษฐกิจและสังคม ต้องเพิ่มความเท่าเทียม(Digital Inclusion) ให้กับประชาชนเพื่อยกระดับคุณภาพชีวิต รวมถึงการปรับเปลี่ยนของภาครัฐสู่รัฐบาลดิจิทัล ซึ่งสามารถนํานโยบายการพัฒนาดิจิทัลของประเทศจาก Thailand Digital Outlook ไปปฏิบัติและร่วมกันขับเคลื่อนเศรษฐกิจและสังคมดิจิทัลของไทย ให้สามารถพัฒนาทัดเทียมได้กับนานาประเทศ โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) เข้าร่วม ณ โรงแรมอัศวิน แกรนด์ คอนเวนชั่น กรุงเทพฯ
__________________________
รัฐบาลไทย-ข่าวทำเนียบรัฐบาล-รองปลัดเกษตรฯ นั่งหัวโต๊ะประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ  ครั้งที่ 2/2566
วันจันทร์ที่ 28 สิงหาคม 2566
รองปลัดเกษตรฯ นั่งหัวโต๊ะประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ  ครั้งที่ 2/2566
รองปลัดเกษตรฯ นั่งหัวโต๊ะประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 2/2566
นายสุรเดช สมิเปรม รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 2/2566 ณ ห้องประชุมกระทรวงเกษตรและสหกรณ์ 123 และระบบการประชุมออนไลน์ Zoom Meeting ว่าในที่ประชุมได้มีการพิจารณาเห็นชอบ (ร่าง) แผนพัฒนากล้วยไม้ ไม้ดอกไม้ประดับ พ.ศ.ปี2566 – 2570 โดยได้รับการยืนยันจากสํานักงานเศรษฐกิจการเกษตร ว่าการจัดทําแผนพัฒนากล้วยไม้ ไม้ดอกไม้ประดับ พ.ศ.ปี2566 – 2570 ไม่ขัดกับหลักการของสํานักงานสภาพัฒนาการเศรษฐกิจและสังคมแห่งชาติ และมอบหมายฝ่ายเลขานุการฯ นํา (ร่าง) แผนพัฒนากล้วยไม้ ไม้ดอกไม้ประดับ พ.ศ.ปี 2566 – 2570 เสนอแก่สํานักงานเศรษฐกิจการเกษตร ในฐานะเลขานุการคณะกรรมการนโยบายและแผนพัฒนาการเกษตรและสหกรณ์ เพื่อให้ความเห็นชอบต่อไป
ทั้งนี้ จากสถานการณ์การผลิตและส่งออกกล้วยไม้ ไม้ดอกไม้ประดับของประเทศไทยเป็นไปในทิศทางที่ดีขึ้น เพื่อเป็นการเพิ่มประสิทธิภาพ และคุณภาพให้ตรงความต้องการของประเทศคู่ค้า จึงได้มีการจัดทําแผนพัฒนากล้วยไม้ ไม้ดอกไม้ประดับพ.ศ.ปี 2566 – 2570 เพื่อให้สินค้ากล้วยไม้ ไม้ดอกไม้ประดับมีปริมาณและคุณภาพตรงตามความต้องการของตลาด เสริมสร้างขีดความสามารถให้เกษตรกรในการแข่งขันด้านการตลาด เพิ่มช่องทางการส่งออก ลดการนําเข้า และเพื่อให้เกษตรกรมีรายได้เพิ่มขึ้น มีความมั่นคงและยั่งยืนในการทําอาชีพเกษตรกรรม
สําหรับสถานการณ์กล้วยไม้ ไม้ดอกไม้ประดับ ปี 2566 (ม.ค. – มิ.ย. 2566) มีปริมาณการส่งออกกล้วยไม้ จํานวน 8,404 ตัน หรือ 84.11% มูลค่า 1,706.35 ล้านบาท หรือ 83.69% โดย 5 อันดับประเทศที่ไทยส่งออกกล้วยไม้ ได้แก่ อเมริกา เวียดนาม ญี่ปุ่น จีน และอิตาลี ตามลําดับ และประเทศที่ไทยส่งออก ไม้ดอกไม้ประดับ มูลค่าสูงที่สุด ปี 2565 ได้แก่ อเมริกา เวียดนาม ญี่ปุ่น จีน และอินเดีย นอกจากนี้ ที่ประชุมยังได้รับทราบการจัดทําร่างมาตรฐานสินค้าเกษตร เรื่อง การปฏิบัติทางการเกษตรที่ดีสําหรับกล้วยไม้ และการบริหารจัดการการทํางานของคนต่างด้าว 3 สัญชาติ (ประเทศกัมพูชา ลาว และเมียนมาร์) อีกด้วย
รัฐบาลไทย-ข่าวทำเนียบรัฐบาล-ปลัด มท. ได้รับแจ้งผ่านเพจ Facebook ว่ามีผู้เสพยาเสพติดส่งกลิ่นเหม็นกลางเมืองอุดรธานี นำไปสู่การตรวจสอบข้อเท็จจริงจนพบว่า ผู้แจ้งเสพยาจนหลอน เจ้าหน้าที่จึงนำเข้าสู่กระบวนการบำบัดฯ
วันจันทร์ที่ 28 สิงหาคม 2566
28/08/2566
ปลัด มท. ได้รับแจ้งผ่านเพจ Facebook ว่ามีผู้เสพยาเสพติดส่งกลิ่นเหม็นกลางเมืองอุดรธานี นําไปสู่การตรวจสอบข้อเท็จจริงจนพบว่า ผู้แจ้งเสพยาจนหลอน เจ้าหน้าที่จึงนําเข้าสู่กระบวนการบําบัดฯ
ปลัด มท. ได้รับแจ้งผ่านเพจ Facebook ว่ามีผู้เสพยาเสพติดส่งกลิ่นเหม็นกลางเมืองอุดรธานี นําไปสู่การตรวจสอบข้อเท็จจริงจนพบว่า ผู้แจ้งเสพยาจนหลอน เจ้าหน้าที่จึงนําเข้าสู่กระบวนการบําบัดรักษาต่อไป
เมื่อวันที่ 27 ส.ค. 66 นายวันชัย คงเกษม ผู้ว่าราชการจังหวัดอุดรธานี เปิดเผยว่า จังหวัดอุดรธานีได้รับแจ้งจากนายสุทธิพงษ์ จุลเจริญ ปลัดกระทรวงมหาดไทย ซึ่งได้รับข้อมูลจากผู้ใช้งาน Facebook แจ้งขอรับความช่วยเหลือกรณีได้รับความเดือดร้อนจากกลิ่นเหม็นจากการเสพยาเสพติดของเพื่อนบ้านติดกันภายในซอยเชิดสมบัติ 2 ตําบลหมากเเข้ง อําเภอเมืองอุดรธานี ผ่านเพจ Facebook Suttipong Juljarern ของนายสุทธิพงษ์ จุลเจริญ ปลัดกระทรวงมหาดไทย
"ตนได้มอบหมายให้นายเจนเจตน์ เจนนาวิน รองผู้ว่าราชการจังหวัดอุดรธานี ร่วมกับหน่วยงานที่เกี่ยวข้องตรวจสอบข้อมูลผู้ใช้งานที่แจ้งเหตุพบว่ามีที่อยู่ตามที่ระบุในสื่อสังคมออนไลน์จริง จึงได้สั่งการให้นายสามารถ หมั่นนอก ปลัดจังหวัดอุดรธานี นํากําลังพนักงานฝ่ายปกครองที่ทําการปกครองจังหวัดอุดรธานี สนธิกําลังร่วมกับศูนย์อํานวยการป้องกันเเละปราบปราบยาเสพติดจังหวัดอุดรธานี ที่ทําการปกครองอําเภอเมืองอุดรธานี เเละสถานีตํารวจภูธรเมืองอุดรธานี ลงพื้นที่ตรวจสอบบ้านหลังที่ถูกแจ้งว่ามีกลิ่นเหม็นจากการเสพยาเสพติดซึ่งอยู่ติดกันกับบ้านผู้แจ้งเหตุ แต่พบว่าไม่มีผู้อยู่อาศัยอยู่ในบ้านหลังดังกล่าว เจ้าหน้าที่จึงไปสอบถามบ้านที่ผู้แจ้งเหตุพักอาศัย ได้พบกับผู้แจ้ง คือ นายพีระ ซึ่งยังยืนยันว่า ข้างบ้านส่งเสียงเหมือนเสียงพ่นควัน บางครั้งมีกลิ่นลอยมาซึ่งไม่ทราบว่าเป็นกลิ่นอะไร ทําให้ตนเดือดร้อน เจ้าหน้าที่จึงได้ทําการพูดคุยสอบถามข้อมูลเพิ่มเติม เพื่อใช้ในการดําเนินการกับผู้เสพยาเสพติดตามที่ได้รับแจ้งดังกล่าว แต่ทว่ากลับพบพฤติกรรมของนายพีระเริ่มพูดจาวกวนคล้ายคนเสพยาเสพติด จึงได้ขออนุญาตทําการตรวจสารเสพติดในร่างกาย โดยนายพีระให้การยินยอม" นายวันชัยฯ กล่าว
นายวันชัย คงเกษม ผู้ว่าราชการจังหวัดอุดรธานี กล่าวเพิ่มเติมว่า จากการตรวจสารเสพติดในร่างกายนายพีระ ปรากฏผลเป็นบวก คือ มีสารเมทเเอมเฟตามีนในร่างกาย และเจ้าตัวได้ยอมรับว่ามีการเสพยาเสพติดจริง จึงได้เชิญตัวนายพีระเข้าสู่กระบวนการคัดกรองเเละบําบัดรักษาที่โรงพยาบาลศูนย์อุดรธานีต่อไป
"เจ้าหน้าที่สันนิษฐานเบื้องต้นว่า อาจเกิดจากอาการหลอนยาเสพติด นายพีระจึงมีอาการหูแว่ว และแจ้งเหตุไปยังเพจ Facebook Suttipong Juljarern ของนายสุทธิพงษ์ จุลเจริญ ปลัดกระทรวงมหาดไทย จนนํามาสู่การตรวจสอบดังกล่าว และขอประชาสัมพันธ์ไปยังพี่น้องประชาชนรวมทั้งผู้ใช้งานสื่อสังคมออนไลน์ หากพบการกระทําความผิด หรือพบผู้ต้องสงสัยว่าจะเกี่ยวข้องกับยาเสพติด ขอให้ได้แจ้งไปยังศูนย์ดํารงธรรม สายด่วน 1567 ตลอด 24 ชั่วโมง เพื่อเจ้าหน้าที่จะได้ดําเนินการตามกฎหมายต่อไป" นายวันชัยฯ กล่าวในช่วงท้าย
รัฐบาลไทย-ข่าวทำเนียบรัฐบาล-เห็นชอบร่างกฎกระทรวงการตกทอดทางมรดกของที่ดิน ส.ป.ก.
วันจันทร์ที่ 28 สิงหาคม 2566
เห็นชอบร่างกฎกระทรวงการตกทอดทางมรดกของที่ดิน ส.ป.ก.
วันเสาร์ที่ 19 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีเห็นชอบร่างกฎกระทรวงการตกทอดทางมรดกและการโอนสิทธิในที่ดินที่บุคคลได้รับสิทธิโดยการปฏิรู
ปที่ดินเพื่อเกษตรกรรม พ.ศ. ...ซึ่งเป็นการกําหนดหลักเกณฑ์วิธีการและเงื่อนไขการตกทอดทางมรดกของที่ดิน ส.ป.ก. เช่น
กําหนดให้สิทธิในที่ดินสามารถตกทอดทางมรดกแก่ทายาทโดยธรรมตามลําดับที่กําหนดไว้ในประมวลกฎหมาย
แพ่งและพาณิชย์ ทายาทผู้รับที่ดินมรดกต้องรับไปทั้งสิทธิ หน้าที่ และความรับผิดชอบที่มีต่อ ส.ป.ก.
ทายาทผู้รับที่ดินมรดกต้องใช้สอยที่ดินเพื่อประโยชน์ในการประกอบเกษตรกรรมตามกฎหมายหากฝ่าฝืนจะต้อ
งโอนที่ดินคืนแก่ ส.ป.ก. พร้อมทั้งขยายระยะเวลาจัดทํากฎตาม พ.ร.บ.การปฏิรูปที่ดินเพื่อเกษตรกรรม
พ.ศ.2518 ออกไปอีก 1 ปี นับตั้งแต่วันที่ 26 พ.ย.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมเฝ้าระวังรับมืออุทกภัยอย่างต่อเนื่อง
วันพฤหัสบดีที่ 17 สิงหาคม 2566
กรมทางหลวงชนบท เตรียมความพร้อมเฝ้าระวังรับมืออุทกภัยอย่างต่อเนื่อง
ระดมกําลังเจ้าหน้าที่และเครื่องมือเครื่องจักร เพื่อช่วยเหลือประชาชนทันทีเมื่อเกิดเหตุอุทกภัย
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสุโขทัย เตรียมพร้อมเฝ้าระวังรับมือสถานการณ์อุทกภัยในพื้นที่จังหวัดสุโขทัย ทั้งด้านบุคลากร เครื่องมือเครื่องจักร วัสดุอุปกรณ์ ยานพาหนะ ป้ายเตือน ป้ายแนะนําเส้นทาง จัดชุดลาดตระเวนเฝ้าติดตามสถานการณ์อย่างใกล้ชิด และทําความสะอาดช่องทางระบายน้ํา ตัดหญ้า กําจัดวัชพืชที่ขวางทางระบายน้ํา ท่อลอด สะพาน การตัดกิ่งไม้ในเขตทางหลวงชนบท ป้องกันกิ่งไม้ตกหล่น หักโค่น เมื่อเกิดพายุลมแรง เพื่ออํานวยความสะดวกปลอดภัยในการเดินทางให้กับประชาชน ทั้งนี้ ทช. จะเฝ้าระวังและติดตามสถานการณ์อย่างต่อเนื่อง หากเกิดเหตุในสายทางประชาชนสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-กรมการขนส่งทางบก ประชาสัมพันธ์สำหรับผู้ต้องการจองคิวทำใบขับขี่หรือทำธุรกรรมต่าง ๆให้จองคิวผ่านเว็บไซต์ที่ https://gecc.dlt.go.th/login หรือแอปพลิเคชัน DLT Smart Queue
วันพฤหัสบดีที่ 17 สิงหาคม 2566
กรมการขนส่งทางบก ประชาสัมพันธ์สําหรับผู้ต้องการจองคิวทําใบขับขี่หรือทําธุรกรรมต่าง ๆให้จองคิวผ่านเว็บไซต์ที่ https://gecc.dlt.go.th/login หรือแอปพลิเคชัน DLT Smart Queue
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ขอประชาสัมพันธ์สําหรับประชาชนที่ต้องการจองคิวทําธุรกรรมต่าง ๆ กับ ขบ. เช่น ทําใบขับขี่ใหม่ ต่อใบขับขี่ ทําใบขับขี่ระหว่างประเทศ การจดทะเบียนรถ ตรวจสภาพรถ และอื่น ๆ สามารถจองคิวออนไลน์ผ่านเว็บไซต์ที่ถูกต้องได้ที่ลิงก์ https://gecc.dlt.go.th/login หรือแอปพลิเคชัน DLT Smart Queue โดยให้ติดตั้งหรือโหลดผ่าน Official Store (Play Store หรือ App store) เท่านั้น เพื่อความปลอดภัย เนื่องจาก ขบ. ตรวจพบว่ามีกลุ่มมิจฉาชีพได้สร้างเว็บไซต์ปลอมเลียนแบบระบบจองคิวของ ขบ. มาหลอกลวงประชาชน โดยใช้ชื่อเว็บไซต์ https://dlt-license.com/login เมื่อทําการกรอกข้อมูลเพื่อเข้าสู่ระบบและกดปุ่มลงทะเบียน หรือกดปุ่มลืมรหัสผ่าน เว็บไซต์ปลอมจะแสดงภาพหน้าจอเพื่อให้ทําการแอดไลน์ อีกทั้งตรวจพบว่ามีแอปฯ ปลอม http://dlt.xy-th.cc โดยใช้โลโก้เลียนแบบ ขบ. อีกด้วย ขบ. จึงขอเตือนประชาชนอย่าหลงเชื่อเข้าเว็บไซต์ปลอมและแอปฯ ปลอมดังกล่าว หรือกรอกข้อมูลส่วนบุคคลเด็ดขาด เพราะเสี่ยงถูกมิจฉาชีพนําข้อมูลส่วนบุคคลไปใช้ในทางเสียหายและอาจสูญเสียทรัพย์สิน
สําหรับติดตั้งหรือโหลดแอปฯ ของ ขบ. ที่ถูกต้องและปลอดภัย มีดังนี้
1. ติดตั้งหรือโหลดแอปฯ ของ ขบ. ที่ถูกต้องผ่าน Official Store เท่านั้น
2. ก่อนติดตั้งหรือโหลดแอปฯ ให้สังเกตข้อมูลติดต่อของนักพัฒนาซอฟต์แวร์จะต้องระบุช่องทางการติดต่อของ ขบ. ประกอบด้วย เว็ปไซต์ : https://www.dlt.go.th อีเมล: mobiledeveloperdlt@gmail.com และนโยบายความเป็นส่วนตัว: https://www.dlt.go.th/th/privacy-policy/
3. ไม่คลิกลิงก์ที่มาจากแหล่งที่ไม่น่าเชื่อถือ หากทําการแอดไลน์แล้วให้สังเกตสีของโล่ หากเป็นสีเทา ให้สันนิษฐานไว้ก่อนว่าเป็นไลน์ปลอม หากไม่แน่ใจให้ติดต่อหน่วยงานโดยตรง
นอกจากนี้ ขอเตือนประชาชนให้ระมัดระวังการติดตั้งหรือโหลดแอปฯ อื่น ๆ ของ ขบ. เช่น DLT Vehicle Tax (แอปฯ สําหรับชําระภาษีรถประจําปี) DLT QR LICENCE (แอปฯ ใช้สําหรับตรวจสอบข้อมูลใบขับขี่) เป็นต้น โดยให้ปฏิบัติตามคําแนะนําข้างต้นอย่างเคร่งครัด ทั้งนี้ หากพบการกระทําความผิดหรือหลอกลวงประชาชน ขบ. จะดําเนินคดีผู้กระทําผิดสูงสุดทุกราย ทั้งนี้ ประชาชนสามารถแจ้งเบาะแสหรือมีข้อสงสัยมายัง ขบ. ได้โดยตรงหรือสายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-SME D Bank อัดฉีด 500 ล้านบาท เปิดตัวสินเชื่อใหม่ ‘Micro OK’ ติดเครื่อง SMEsจิ๋วแต่แจ๋ว กู้ง่ายรับเงินแสนทันใจ ไม่ต้องใช้หลักทรัพย์ค้ำประกัน
วันพฤหัสบดีที่ 17 สิงหาคม 2566
17/08/2566
SME D Bank อัดฉีด 500 ล้านบาท เปิดตัวสินเชื่อใหม่ ‘Micro OK’ ติดเครื่อง SMEsจิ๋วแต่แจ๋ว กู้ง่ายรับเงินแสนทันใจ ไม่ต้องใช้หลักทรัพย์ค้ําประกัน
SME D Bank ธนาคารเพื่อเอสเอ็มอีไทย คลอดสินเชื่อใหม่ “Micro OK” วงเงินรวม 500 ล้านบาท ไม่ต้องมีหลักทรัพย์ค้ําประกัน เปิดรับคําขอกู้ตั้งแต่วันนี้เป็นต้นไปถึง 30 ธ.ค. 66 นี้ มาก่อนได้ก่อน
SME D Bank ธนาคารเพื่อเอสเอ็มอีไทย คลอดสินเชื่อใหม่ “Micro OK” วงเงินรวม 500 ล้านบาท เพิ่มโอกาสผู้ประกอบการเอสเอ็มอีรายย่อยเข้าถึงแหล่งทุน โดยไม่ต้องมีหลักทรัพย์ค้ําประกัน ควบคู่พัฒนากระบวนการอํานวยสินเชื่อ สะดวกสบายผ่านระบบออนไลน์ กู้ง่าย รับเงินทันใจ วงเงินสูงสุด 500,000 บาทต่อราย เปิดรับคําขอกู้ตั้งแต่วันนี้เป็นต้นไปถึง 30 ธ.ค. 66 นี้ มาก่อนได้ก่อน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ธนาคารเพื่อเอสเอ็มอีไทย เดินหน้าทํางานเชิงรุก พัฒนาสร้างสรรค์ผลิตภัณฑ์สินเชื่อ และกระบวนการอํานวยสินเชื่อ เพื่อเพิ่มโอกาสทางการเงินให้ผู้ประกอบการเอสเอ็มอีกลุ่ม Micro ที่มีศักยภาพเข้าถึงเงินทุนได้ง่าย รวดเร็ว ผ่านสินเชื่อใหม่ “Micro OK” วงเงินรวม 500 ล้านบาท แจ้งความประสงค์ได้ง่ายด้วยระบบออนไลน์ สามารถนําไปใช้ประโยชน์ได้ทั้งลงทุน ขยาย ปรับปรุง ปรับเปลี่ยนรูปแบบกิจการ หรือหมุนเวียนเสริมสภาพคล่อง ช่วยต่อยอดยกระดับธุรกิจเดินหน้าไม่มีสะดุด
จุดเด่นสินเชื่อ “Micro OK” เปิดกว้างให้ผู้ประกอบการเอสเอ็มอีกลุ่ม Micro (รายได้ไม่เกิน 1.8 ล้านบาทต่อปี) ที่มีศักยภาพทุกกลุ่มธุรกิจ ไม่ว่าจะเป็นภาคผลิต ภาคค้าปลีกค้าส่งและภาคบริการ ทั้งบุคคลธรรมดา และนิติบุคคล วงเงินกู้สูงสุด 500,000 บาทต่อราย อัตราดอกเบี้ยเฉลี่ย 1.29% ต่อเดือน (MLR +8% ต่อปี) ระยะเวลาผ่อนชําระนานสูงสุด 5 ปี ที่สําคัญ ไม่ต้องใช้หลักทรัพย์ค้ําประกัน เปิดรับคําขอกู้ตั้งแต่วันนี้ จนถึงวันที่ 30 ธันวาคม 2566 หรือเมื่อเต็มวงเงินโครงการ
อีกทั้ง พัฒนากระบวนการอํานวยสินเชื่อ ช่วยให้ผู้ประกอบการเอสเอ็มอี เข้าถึงบริการทางการเงินได้ง่าย รวดเร็ว ทุกที่ ทุกเวลา โดยแจ้งความประสงค์ผ่านออนไลน์ และพิจารณาคุณสมบัติด้วยระบบ Credit Scoring มีขั้นตอน ได้แก่ 1. สแกน QR Code ในโปสเตอร์ประชาสัมพันธ์ หรือคลิกผ่านช่องทางออนไลน์ต่าง ๆ ของ SME D Bank เช่น เว็บไซต์ www.smebank.co.th หรือ LINE Official Account : SME Development Bank เป็นต้น 2. กรอกรายละเอียดเบื้องต้น เช่น ข้อมูลการดําเนินธุรกิจ วงเงินที่ต้องการกู้ เป็นต้น และ 3. เจ้าหน้าที่ธนาคารจะติดต่อกลับ เพื่อนัดหมายเข้าเยี่ยมสถานประกอบการ และพิจารณาอนุมัติสินเชื่อต่อไป หรือกรณีคุณสมบัติไม่ครบถ้วน เจ้าหน้าที่จะแนะนําเข้าสู่กระบวนการพัฒนาผู้ประกอบการ ช่วยเตรียมความพร้อม เพื่อพาเข้าถึงแหล่งทุนได้ในอนาคตต่อไป
ผู้ประกอบการที่สนใจใช้บริการสินเชื่อ “Micro OK” และบริการด้านการพัฒนา สามารถแจ้งความประสงค์ได้ผ่านช่องทางต่าง ๆ ของ SME D Bank เช่น เว็บไซต์ www.smebank.co.th , LINE Official Account : SME Development Bank และสาขาของ SME D Bank ทั่วประเทศ เป็นต้น สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ปลัดเกษตรฯลุยแปลงใหญ่มันสำปะหลัง ตำบลวังม่วง จ.สระบุรี
วันพฤหัสบดีที่ 17 สิงหาคม 2566
ปลัดเกษตรฯลุยแปลงใหญ่มันสําปะหลัง ตําบลวังม่วง จ.สระบุรี
ปลัดเกษตรฯลุยแปลงใหญ่มันสําปะหลัง ตําบลวังม่วง จ.สระบุรี เตรียมนําร่องแปลงใหญ่เข้มแข็งชูความสําเร็จด้านบริหารจัดการแปลงเพิ่มมูลค่าผลผลิตเกษตรกรมีรายได้ยั่งยืน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมพื้นที่แปลงใหญ่มันสําปะหลังพร้อมด้วยนายอภัย สุทธิสังข์ รองปลัดกระทรวงเกษตรและสหกรณ์ นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ นายประภาส ภิญโญชีพ รองอธิบดีกรมปศุสัตว์และเจ้าหน้าที่ที่เกี่ยวข้อง โดยมีผู้บริหารหน่วยงานในสังกัดในพื้นที่จังหวัดสระบุรีให้การต้อนรับ ซึ่งคณะผู้บริหารได้รับฟังการนําเสนอข้อมูลสินค้าเกษตรกิจกรรมสําคัญและการบริหารจัดการกลุ่มฯ โดยนางอนันท์ญา จันทร์น้อย ผู้ใหญ่บ้านบ้านหนองบอน รวมทั้งได้มอบนโยบายการดําเนินงานขับเคลื่อนงานสําคัญของกระทรวงเกษตรและสหกรณ์ พ.ศ. 2566 ณ อาคารที่ทําการแปลงใหญ่มันสําปะหลัง ตําบลวังม่วง หมู่ที่ 9 ตําบลวังม่วง อําเภอวังม่วงจังหวัดสระบุรี ว่า "ตําบลวังม่วงเป็นพื้นที่ที่มีความพร้อมในการรับการสนับสนุนส่งเสริมด้านเทคโนโลยีสมัยใหม่ อาทิด้านการผลิตองค์ความรู้เกี่ยวกับการจัดการวัสดุเหลือใช้จากการเกษตรฯลฯ รวมทั้งกลุ่มเกษตรกรมีศักยภาพที่สามารถต่อยอดและพัฒนาให้เชื่อมโยงไปสู่เกษตรอุตสาหกรรมได้ โดยใช้เครื่องจักรเข้ามาช่วยในกระบวนการผลิตเพื่อให้ได้ผลิตภัณฑ์ที่มีคุณภาพและมาตรฐานตรงตามความต้องการของตลาดได้ง่ายขึ้น ซึ่งจะช่วยเพิ่มช่องทางการตลาดและสร้างรายได้แก่เกษตรกรอย่างยั่งยืนด้วย" ปลัดเกษตรฯกล่าว
สําหรับแปลงใหญ่มันสําปะหลัง ตําบลวังม่วง อําเภอวังม่วง จังหวัดสระบุรี มีสมาชิก 59 ราย พื้นที่ 1,095 ไร่ โดยผลสําเร็จของกลุ่มแปลงใหญ่ คือการสร้างมูลค่าเพิ่มให้กับมันสําปะหลังจากเดิมที่เกษตรกรปลูกมันและจําหน่ายหัวมันสดได้ในราคา 24,000 บาท/ไร่ ทางกลุ่มนํามาแปรรูปสร้างมูลค่าเพิ่ม ได้แก่มันเส้น 6,600 บาท/ไร่ หัวมันสดหมัก 10,000 บาท/ไร่ รวมถึงการสร้างมูลค่าเพิ่มจากวัสดุเหลือทิ้ง อาทิใบและต้นมันหมัก 2,400 บาท/ไร่ และถ่านจากเหง้ามัน 1,200 บาท/ไร่ ส่วนหนึ่งแบ่งมาเป็นส่วนผสมอาหารสัตว์เพื่อป้อนแก่เกษตรกรโคนมในพื้นที่เป็นการช่วยลดต้นทุนด้านอาหารสัตว์จากต้นทุนเฉลี่ย 135 บาท/ตัว/วัน ลดลงเหลือ 105 บาท/ตัว/วัน โดยการใช้ใบมันสําปะหลังหมักผสมเป็นอาหารเลี้ยงโคนม ให้น้ํานมเพิ่มจาก 13 กิโลกรัม/ตัว/วัน เพิ่มเป็น 15 กิโลกรัม/ตัว/วัน และช่วยเพิ่มคุณภาพน้ํานมทั้งนี้ส่วนผสมอาหารครบส่วนแบบแห้ง (อาหาร Dry Total Mixed Ration : TMR) ประกอบด้วยหัวมันหมัก/มันเส้นใบมันสําปะหลังแห้ง/หมักต้นข้าวโพดพร้อมฝักหมักหญ้าเนเปียร์ กากถั่วเหลืองและอาหารข้น 20%
เกษตรกรบ้านหนองบอน ตําบลวังม่วง อําเภอวังม่วง จังหวัดสระบุรี ได้มีการรวมกลุ่มด้านการเกษตรหลากหลายรูปแบบนอกจากกลุ่มแปลงใหญ่มันสําปะหลังตําบลวังม่วงแล้วยังมีแปลงใหญ่ข้าวโพดเลี้ยงสัตว์ตําบลวังม่วงมีสมาชิก 49 ราย พื้นที่ 870 ไร่ กลุ่มวิสาหกิจชุมชน 16 กลุ่ม แบ่งเป็นระดับปานกลาง 10 กลุ่ม และระดับดี 6 กลุ่ม กลุ่มส่งเสริมอาชีพโคนมวังม่วงมีสมาชิก 22 ราย กลุ่มเกษตรกรทําไร่วังม่วงมีสมาชิก 103 ราย และกลุ่มยุวเกษตรกรโรงเรียนวัดสว่างอารมณ์ ซึ่งทําให้มีการผลิตสินค้าเกษตรสําคัญหลายชนิดที่สร้างรายได้ให้แก่เกษตรกรในหมู่บ้านได้แก่ มันสําปะหลัง ข้าวโพดเลี้ยงสัตว์ อ้อยโรงงานพืชผักผลไม้ หญ้าเลี้ยงสัตว์ (หญ้าเนเปียร์) ปลาดุกและโคนมเป็นต้น
รัฐบาลไทย-ข่าวทำเนียบรัฐบาล-พม. รับมอบจานดอกลำดวน 1,500 ชุด ช่วยผู้สูงอายุในศูนย์ฯ ลดภาวะเบื่ออาหาร
วันพฤหัสบดีที่ 17 สิงหาคม 2566
พม. รับมอบจานดอกลําดวน 1,500 ชุด ช่วยผู้สูงอายุในศูนย์ฯ ลดภาวะเบื่ออาหาร
พม. รับมอบจานดอกลําดวน 1,500 ชุด ช่วยผู้สูงอายุในศูนย์ฯ ลดภาวะเบื่ออาหาร
วันนี้ (17 ส.ค. 66) เวลา 11.15 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานพิธีรับมอบจานดอกลําดวน สําหรับผู้สูงอายุในศูนย์พัฒนาการจัดสวัสดิการสังคมผู้สูงอายุ จํานวน 1,500 ชุด จาก ดร.ปรีชา ศิริแสงอารําพี ประธานกิตติมศักดิ์หอการค้าจังหวัดสมุทรสาคร ดร.อภิสิทธิ์ เตชะนิธิสวัสดิ์ ประธานสภาอุตสาหกรรมจังหวัดสมุทรสาคร และนายชาธิป ตั้งกุลไพศาล ประธานหอการค้าจังหวัดสมุทรสาคร โดยมี นางสาวแรมรุ้ง วรวัธ อธิบดีกรมกิจการผู้สูงอายุ กล่าวรายงาน ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายอนุกูล กล่าวว่า วันนี้ กระทรวง พม. ต้องขอขอบคุณภาคธุรกิจเอกชน ที่เข้ามามีส่วนร่วมในการเป็นหุ้นส่วนทางสังคม ด้วยการช่วยกันส่งเสริมการพัฒนาคุณภาพชีวิตผู้สูงอายุที่อยู่ในความดูแลของศูนย์พัฒนาการจัดสวัสดิการสังคมผู้สูงอายุ สังกัดกรมกิจการผู้สูงอายุ (ผส.) กระทรวง พม. ซึ่งสืบเนื่องมาจาก ดร.ปรีชา ศิริแสงอารําพี ประธานกิตติมศักดิ์หอการค้าจังหวัดสมุทรสาคร ได้เดินทางไปศึกษาดูงานการจัดบริการในรูปแบบ Day Care และอุปกรณ์ที่เหมาะสมสําหรับผู้สูงอายุ ณ ประเทศญี่ปุ่น จึงทําให้เกิดแรงบันดาลใจในการออกแบบและสั่งผลิตจานดอกลําดวนที่สวยงาม และสามารถใส่อาหารที่ดูน่ารับประทานยิ่งขึ้น จํานวน 1,500 ชุด เป็นการช่วยให้ผู้สูงอายุไม่เกิดอาการเบื่ออาหาร อันจะส่งผลเสียต่อสุขภาพของผู้สูงอายุในระยะยาว เนื่องมาจากการได้รับสารอาหารที่ไม่เพียงพอต่อร่างกาย
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-รมว.สุชาติ สั่ง กสร. รุดสอบพร้อมให้ความเป็นธรรม เหตุไม่ให้ลูกจ้างลาจนแม่ป่วยเสียชีวิต
วันพฤหัสบดีที่ 17 สิงหาคม 2566
17/08/2566
รมว.สุชาติ สั่ง กสร. รุดสอบพร้อมให้ความเป็นธรรม เหตุไม่ให้ลูกจ้างลาจนแม่ป่วยเสียชีวิต
กสร. รุดสอบพร้อมให้ความเป็นธรรม เหตุไม่ให้ลูกจ้างลาจนแม่ป่วยเสียชีวิต
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน (กสร.) ตรวจสอบข้อเท็จจริง กรณีลูกจ้างสาวขอลางานไปดูอาการแม่ป่วยหนัก แต่หัวหน้าไม่ให้ลาจนแม่เสียชีวิต พร้อมให้ความเป็นธรรมแก่ลูกจ้างและนายจ้าง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีสื่อสังคมออนไลน์เผยแพร่ข่าวลูกจ้างสาวรายหนึ่งโพสต์เฟซบุ๊ก โดยนําภาพแชทคุยกับหัวหน้าที่ทํางาน กรณีขอลางานเนื่องจากแม่ป่วยหนักและใกล้จะเสียชีวิต แต่ไม่ได้รับอนุญาตให้ลางาน ว่า ผมได้สั่งการให้กรมสวัสดิการและคุ้มครองแรงงาน (กสร.) ตรวจสอบข้อเท็จจริงและดําเนินการตามอํานาจหน้าที่ พร้อมให้ความเป็นธรรมกับทั้งสองฝ่าย ในเบื้องต้น พ.ร.บ.คุ้มครองแรงงาน พ.ศ.2541 มาตรา 34 แก้ไขเพิ่มเติม (ฉบับที่ 7) พ.ศ. 2562 ได้กําหนดให้ลูกจ้างมีสิทธิลาเพื่อกิจธุระอันจําเป็นได้ปีละไม่น้อยกว่า 3 วันทํางาน และให้นายจ้างจ่ายค่าจ้างให้แก่ลูกจ้างในวันลากิจเพื่อกิจธุระอันจําเป็น เท่ากับค่าจ้างในวันทํางานตลอดระยะเวลาที่ลา แต่ปีหนึ่งต้องไม่เกิน 3 วันทํางาน เนื่องจากการลากิจธุระอันจําเป็น เป็นสิทธิพื้นฐานที่กฎหมายคุ้มครองแรงงานกําหนดสิทธิให้ลูกจ้างทุกประเภทมีสิทธิลากิจได้ แม้จะเป็นลูกจ้างทดลองงาน ลูกจ้างรายวัน และลูกจ้างประเภทอื่น ย่อมได้รับความคุ้มครองตามมาตรฐานขั้นต่ําที่กฎหมายกําหนดไว้อย่างเท่าเทียมกัน อย่างไรก็ตาม ผมได้กําชับให้พนักงานตรวจแรงงานเร่งสอบข้อเท็จจริงจากนายจ้าง ลูกจ้าง ผู้ที่เกี่ยวข้อง และดําเนินการตามอํานาจหน้าที่ต่อไป โดยกระทรวงแรงงานจะให้ความเป็นธรรมแก่ทั้งสองฝ่ายอย่างแน่นอน
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ผมได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานจังหวัดนครราชสีมา (สสค.นครราชสีมา) ซึ่งเป็นท้องที่ที่เกิดเหตุ เร่งตรวจสอบข้อเท็จจริงจากผู้ที่เกี่ยวข้องทั้งหมด และดําเนินการตามอํานาจหน้าที่อย่างเคร่งครัดเพื่อให้เกิดความเป็นธรรมแก่ทั้งสองฝ่าย หากลูกจ้างไม่ได้รับความเป็นธรรมจากการทํางาน สามารถปรึกษา ร้องทุกข์ ร้องเรียน ได้ที่ สํานักงานสวัสดิการและคุ้มครองแรงงานจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-มูลนิธิ รพร. จัดประชุมวิชาการฯ เสริมองค์ความรู้ให้กับบุคลากร ใช้หลักองค์กรคุณธรรมดำเนินงาน ประชาชนได้รับบริการที่มีคุณภาพ เกิดสุขภาวะชุมชน
วันพฤหัสบดีที่ 17 สิงหาคม 2566
มูลนิธิ รพร. จัดประชุมวิชาการฯ เสริมองค์ความรู้ให้กับบุคลากร ใช้หลักองค์กรคุณธรรมดําเนินงาน ประชาชนได้รับบริการที่มีคุณภาพ เกิดสุขภาวะชุมชน
มูลนิธิโรงพยาบาลสมเด็จพระยุพราช จัดประชุมวิชาการ “โรงพยาบาลสมเด็จพระยุพราช ขับเคลื่อนสู่โรงพยาบาลคุณธรรม” ส่งเสริมให้บุคลากรมีองค์ความรู้ที่ทันสมัย ใช้หลักองค์กรคุณธรรมในการดําเนินงาน เพื่อประชาชนในพื้นที่ห่างไกลได้รับบริการที่มีคุณภาพและมาตรฐาน
มูลนิธิโรงพยาบาลสมเด็จพระยุพราช จัดประชุมวิชาการ “โรงพยาบาลสมเด็จพระยุพราช ขับเคลื่อนสู่โรงพยาบาลคุณธรรม” ส่งเสริมให้บุคลากรมีองค์ความรู้ที่ทันสมัย ใช้หลักองค์กรคุณธรรมในการดําเนินงาน เพื่อประชาชนในพื้นที่ห่างไกลได้รับบริการที่มีคุณภาพและมาตรฐานอย่างเสมอภาค เกิดสุขภาวะชุมชน
วันนี้ (17 สิงหาคม 2566) ที่ โรงแรมอมารี ดอนเมือง แอร์พอร์ต กรุงเทพมหานคร ศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช เปิดการประชุมวิชาการและนิทรรศการ “โรงพยาบาลสมเด็จพระยุพราช ขับเคลื่อนสู่โรงพยาบาลคุณธรรม” และบรรยายพิเศษ “โรงพยาบาลสมเด็จพระยุพราช คุณภาพคู่คุณธรรม นําความสุข” โดยมีนายแพทย์วันชัย สัตยาวุฒิพงศ์ เลขาธิการมูลนิธิโรงพยาบาลสมเด็จพระยุพราช ผู้อํานวยการโรงพยาบาลสมเด็จพระยุพราช และบุคลากร ร่วมงาน
นายแพทย์วันชัย กล่าวว่า มูลนิธิโรงพยาบาลสมเด็จพระยุพราช ได้ร่วมขับเคลื่อนการพัฒนาโรงพยาบาลสมเด็จพระยุพราช เข้าสู่ปีที่ 47 โดยน้อมนําพระราชปณิธานของพระบาทสมเด็จพระเจ้าอยู่หัว “นํา รพร.ผนวกเข้ากับการพัฒนาท้องถิ่นและประชาชน” เป็นแนวทางในการดําเนินงานมาอย่างต่อเนื่อง มีเป้าหมายสําคัญเพื่อให้ผู้ป่วยและประชาชนในพื้นที่ยากไร้และห่างไกลชุมชนได้รับการบริการสุขภาพที่มีคุณภาพได้มาตรฐานอย่างเสมอภาคและเกิดสุขภาวะชุมชน รวมทั้งพัฒนาองค์ความรู้ให้กับบุคลากร ส่งเสริมให้เป็นองค์กรคุณธรรมต้นแบบโดยยึดมั่นหลักคุณธรรม 5 ประการ ได้แก่ พอเพียง สามัคคี มีวินัย สุจริต จิตอาสา และเป็นต้นแบบโรงพยาบาลแห่งความสุข ตามแผนยุทธศาสตร์การพัฒนาโรงพยาบาลสมเด็จพระยุพราช ในทศวรรษที่ 5 (พ.ศ. 2560-2569)
สําหรับงานประชุมวิชาการครั้งนี้ จัดขึ้นระหว่างวันที่ 17 – 18 สิงหาคม 2566 มีวัตถุประสงค์เพื่อกระตุ้นการเรียนรู้และเสริมพลังใจสําหรับผู้นําองค์กร ผู้ปฏิบัติงาน มีการแลกเปลี่ยนประสบการณ์ ถ่ายทอดองค์ความรู้ เทคโนโลยีและนวัตกรรมต่างๆ ระหว่างกัน เพื่อนําไปปรับใช้ให้เกิดประโยชน์กับบริบทในพื้นที่ของตนเองต่อไปซึ่งกิจกรรมประกอบด้วย การบรรยายพิเศษจากผู้ทรงคุณวุฒิ การอภิปราย และประชุมย่อย เป็นต้น
********************************************************** 17 สิงหาคม 2566
รัฐบาลไทย-ข่าวทำเนียบรัฐบาล-Thailand and Romania aims to reinforce relations and cooperation in a tangible manner
วันพฤหัสบดีที่ 17 สิงหาคม 2566
17/08/2566
Thailand and Romania aims to reinforce relations and cooperation in a tangible manner
Thailand and Romania aims to reinforce relations and cooperation
in a tangible manner
August 16, 2023, at 1030hrs, at the Ivory Room, Thai Khu Fah Building, Government House,
H.E. Mr. Bogdan Badea, Ambassador of Romania to Thailand, paid a courtesy call on Prime
Minister and Defense Minister Gen. Prayut Chan-o-cha on occasion of his completion of tenure.
Deputy Government Spokesperson Rachada Dhanadirek disclosed gist of the meeting as
follows:
The Prime Minister commended the Romanian Ambassador’s role in strengthening relations
between Thailand and Romania throughout his tenure in the country, especially his support
given to the Thai-Romanian Chamber of Commerce and cultural activities. He congratulated the
50 th anniversary of diplomatic relations between the two countries this year, and affirmed the
Thai Government’s readiness to further forge cooperation with Romania in the potential areas,
and to provide support to the incoming Romanian Ambassador.
The Romanian Ambassador expressed pleasure to have been tenured in Thailand throughout
the past 6 years, and appreciated the Prime Minister’s recognition on his effort to reinforce
relations and cooperation between business and private sector of the two countries in a tangible
manner. He also affirmed that the incoming Ambassador would continue with this endeavor.
Both parties also discussed the following issues of mutual interest:
On economic and trade cooperation, the Prime Minister hoped that there be more exchange of
visits and joint activities between Thai and Romanian private sectors through the Thai-
Romanian Chamber of Commerce. The Ambassador stated that it was his priority to forge
economic and trade cooperation with Thailand, and would hand over this mission to the
incoming Ambassador for further and more tangible cooperation in this area.
The Prime Minister also expressed pleasure with an increasing number of Romanian tourists to
Thailand, as tourism engenders people-to-people exchange and interaction. The number of
Romanian tourists in Thailand before COVID-19 was approx. 30,000, while the post-COVID
number decreased to 14,000. The Ambassador expected that more and more Romanian tourists
will visit the country.
With regard to cultural cooperation, the Romanian Ambassador was of the view that Thailand
and Romania share more or less similarity in culture. However, due to the distance between the
two countries, people-to-people relations are not that notable. He expressed hope for an
increase in cultural exchange between people of the two countries, especially to mark the 50 th
anniversary of diplomatic relations.
รัฐบาลไทย-ข่าวทำเนียบรัฐบาล-โอนไว ได้รางวัล กับ ธ.ก.ส. พร้อมเพย์ สำหรับลูกค้าผู้ถือบัตรอิเล็กทรอนิกส์ ธ.ก.ส.
วันพฤหัสบดีที่ 17 สิงหาคม 2566
17/08/2566
โอนไว ได้รางวัล กับ ธ.ก.ส. พร้อมเพย์ สําหรับลูกค้าผู้ถือบัตรอิเล็กทรอนิกส์ ธ.ก.ส.
ธ.ก.ส.จัดแคมเปญ “ธ.ก.ส. พร้อมเพย์โอนไว ได้รางวัล” สําหรับลูกค้าผู้ถือบัตรอิเล็กทรอนิกส์ ธ.ก.ส. ที่โอนเงินพร้อมเพย์ที่ ATM/CDM ของ ธ.ก.ส. มูลค่าตั้งแต่ 5,001 บาทขึ้นไป/1 สลิป พร้อมลงทะเบียนเข้าร่วมแคมเปญผ่าน QR Code
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จัดแคมเปญ “ธ.ก.ส. พร้อมเพย์โอนไว ได้รางวัล” สําหรับลูกค้าผู้ถือบัตรอิเล็กทรอนิกส์ ธ.ก.ส. ที่ทําการโอนเงินพร้อมเพย์ที่เครื่อง ATM หรือ CDM ของ ธ.ก.ส. มูลค่าตั้งแต่ 5,001 บาทขึ้นไป ต่อ 1 สลิป พร้อมลงทะเบียนเข้าร่วมแคมเปญผ่าน QR Code ณ เครื่อง ATM หรือ CDM ของ ธ.ก.ส. หรือจุดรับลงทะเบียนที่ ธ.ก.ส. ทุกสาขา มีสิทธิ์รับกระเป๋าใส่บัตรอิเล็กทรอนิกส์ พร้อมแผ่นทองพระแม่โพสพ (สําหรับผู้ลงทะเบียนเข้าร่วมแคมเปญ ลําดับที่ 1 - 1,500 ตลอดแคมเปญ) และบัตรของขวัญโลตัส มูลค่าใบละ 100 บาท (สําหรับผู้ลงทะเบียนเข้าร่วมแคมเปญลําดับที่ 1,501 - 3,000 ตลอดแคมเปญ) ตั้งแต่วันนี้จนถึง 31 มกราคม 2567 โดยธนาคารจะประกาศผลผู้ได้รางวัลในวันที่ 29 กุมภาพันธ์ 2567 ผ่านทางเว็บไซต์ ธ.ก.ส. (www.baac.or.th) และจัดส่งของรางวัลภายใน 30 วันหลังจากประกาศผล (เงื่อนไขอื่น ๆ เป็นไปตามที่ธนาคารกําหนด)
รัฐบาลไทย-ข่าวทำเนียบรัฐบาล-โครงการ “RUN FOR HERO รวมพลังวิ่งเสริมสร้างสุขภาพ”
วันพฤหัสบดีที่ 17 สิงหาคม 2566
โครงการ “RUN FOR HERO รวมพลังวิ่งเสริมสร้างสุขภาพ”
“วิ่ง..เพื่อผู้เสียสละ  วิ่ง..เพื่อสุขภาพ  วิ่ง..ได้บุญ RUN FOR HERO”
องค์การสงเคราะห์ทหารผ่านศึก ในพระบรมราชูปถัมภ์ และโรงพยาบาลทหารผ่านศึก
ขอเชิญชวนประชาชนทั่วไป เข้าร่วมกิจกรรมวิ่งในโครงการ “RUN FOR HERO รวมพลังวิ่งเสริมสร้างสุขภาพ”
โดยเป็นการวิ่งเพื่อทหารผ่านศึก และส่งเสริมให้เห็นความสําคัญของผู้ที่ทําคุณประโยชน์ให้แก่ประเทศชาติ รวมทั้งการส่งเสริมให้บุคคลทั่วไปได้ออกกําลังกาย เป็นการสร้างภูมิคุ้มกันที่ยั่งยืนแก่ตนเอง ครอบครัว และชุมชน รวมถึงเป็นการบูรณาการร่วมกันกับองค์กรและหน่วยงานอื่นในด้านต่าง ๆ เพื่อให้สังคมมีความเข้มแข็ง เยาวชนและประชาชนทั่วไปมีความรัก สามัคคี มีสุขภาพร่างกายและจิตใจที่สมบูรณ์แข็งแรง ถือเป็นส่วนหนึ่งที่ช่วยลดปัญหาต่าง ๆ ที่เกิดขึ้นในปัจจุบัน รวมทั้งได้เห็นศักยภาพและเครือข่ายของโรงพยาบาลทหารผ่านศึก ที่มีบุคคลากรทางการแพทย์ และเครื่องมือทางการแพทย์ที่ได้มาตรฐานและมีคุณภาพ สามารถดูแลรักษาบุคคลทั่วไปได้อย่างดี จึงได้จัดโครงการนี้ขึ้น ร่วมกับทูตการท่องเที่ยวและทูตการกีฬา ได้รับการแต่งตั้งจากกระทรวงการท่องเที่ยวและการกีฬา เพื่อทําหน้าที่ประชาสัมพันธ์การท่องเที่ยวและการกีฬา ไปกับสื่อประชาสัมพันธ์ต่าง ๆ ในพื้นที่ 77 จังหวัดทั่วประเทศ ทั้งในระบบออฟไลน์และระบบออนไลน์
โดยจะจัดกิจกรรม ในวันเสาร์ที่ 2 กันยายน 2566 ตั้งแต่เวลา 05.00 - 09.00 น. ณ สวนหลวง ร.9 แขวงหนองบอน เขตประเวศ กรุงเทพมหานคร โดยจะนํารายได้ไปสงเคราะห์ช่วยเหลือทหารผ่านศึก ครอบครัวทหารผ่านศึก ทหารนอกประจําการ และผู้ที่กําลังปฏิบัติหน้าที่ในการป้องกันประเทศ รวมทั้งจัดซื้อครุภัณฑ์ทางการแพทย์ให้แก่โรงพยาบาลทหารผ่านศึก และเพื่อส่งเสริมให้บุคคลทั่วไปได้ออกกําลังกายอย่างง่าย ด้วยการเดินและวิ่ง
สามารถสมัครและลงทะเบียนได้ตั้งแต่บัดนี้เป็นต้นไป > https://forms.gle/18iPDHUsaTVo4SrV6
“รวมพลังวิ่ง เพื่อผู้เสียสละ RUN FOR HERO”
ติดต่อสอบถามได้ที่
Facebook แฟนเพจ RUN FOR HERO รวมพลังวิ่งเสริมสร้างสุขภาพ
https://www.facebook.com/profile.php?id=100095447766261...
Facebook แฟนเพจ องค์การสงเคราะห์ทหารผ่านศึก
https://www.facebook.com/wvoprd
Facebook แฟนเพจ โรงพยาบาลทหารผ่านศึก https://www.facebook.com/profile.phpid=100026536274458...
ติดต่อสอบถามรายละเอียดเพิ่มเติมได้ที่
องค์การสงเคราะห์ทหารผ่านศึก เลขที่ 420/3 ถนนราชวิถี เขตราชเทวี กรุงเทพมหานคร
โทร. 0 2354 8587 ต่อ 11174 และ 11175
โรงพยาบาลทหารผ่านศึก เลขที่ 123 ถนนวิภาวดีรังสิต เขตพญาไท กรุงเทพมหานคร
โทร. 06 5942 5134
ฝ่ายประชาสัมพันธ์โครงการ
โทร. 09 5071 8222
รัฐบาลไทย-ข่าวทำเนียบรัฐบาล-ปลัดดีอีเอสเป็นประธานประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสารฯ สำหรับคนพิการ ครั้งที่ 3/2566
วันพฤหัสบดีที่ 17 สิงหาคม 2566
ปลัดดีอีเอสเป็นประธานประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสารฯ สําหรับคนพิการ ครั้งที่ 3/2566
ปลัดดีอีเอสเป็นประธานประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสารฯ สําหรับคนพิการ ครั้งที่ 3/2566
วันนี้ (17 ส.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในการประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยี สิ่งอํานวยความสะดวกเพื่อการสื่อสาร และบริการสื่อสาธารณะสําหรับคนพิการ ครั้งที่ 3/2566 เพื่อหารือแนวทาง และปรับปรุงรูปแบบการให้บริการให้เหมาะสมสําหรับคนพิการ โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และผู้ที่เกี่ยวข้อง เข้าร่วม ณ ห้องประชุม ONDE -1 ชั้น 9 สํานักงานคณะกรรมการดิจิทัลเพื่อเศรษฐกิจและสังคมแห่งชาติ
_______________________
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก ลงพื้นที่สระบุรี ติดตามความคืบหน้าโครงข่ายระบบราง ยกระดับคุณภาพชีวิตประชาชน
วันพฤหัสบดีที่ 17 สิงหาคม 2566
17/08/2566
รมว.สุชาติ ร่วมคณะ นายก ลงพื้นที่สระบุรี ติดตามความคืบหน้าโครงข่ายระบบราง ยกระดับคุณภาพชีวิตประชาชน
รมว.สุชาติ ร่วมคณะ นายก ลงพื้นที่สระบุรี ติดตามความคืบหน้าโครงข่ายระบบราง ยกระดับคุณภาพชีวิตประชาชน
วันที่17สิงหาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดสระบุรีเพื่อติดตามความคืบหน้าโครงการก่อสร้างรถไฟทางคู่ช่วงมาบกะเบา-ชุมทางถนนจิระโครงการความร่วมมือระหว่างไทย-จีนในการพัฒนาระบบรถไฟความเร็วสูงเพื่อเชื่อมโยงภูมิภาคช่วงกรุงเทพฯ-หนองคายระยะที่1ช่วงกรุงเทพฯ-นครราชสีมาและตรวจเยี่ยมโรงเรียนนายเรืออากาศนวมินทกษัตริยาธิราชโดยมีนายผลดําธรรมผู้ว่าราชการจังหวัดสระบุรีผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดสระบุรีหน่วยงานที่เกี่ยวข้องและชาวบ้านในพื้นที่ร่วมต้อนรับณพื้นที่โครงการก่อสร้างรถไฟทางคู่ฯสถานีรถไฟหินลับอ.มวกเหล็กจ.สระบุรี
นายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานให้ความสําคัญในการพัฒนาโครงสร้างพื้นฐานด้านการคมนาคมและขนส่งของประเทศโดยกําหนดไว้ในแผนยุทธศาสตร์ชาติระยะ20ปีและพยายามผลักดันให้เกิดโครงการต่างๆอาทิรถไฟความเร็วสูงรถไฟความเร็วเชื่อม3สนามบินรถไฟทางคู่เป็นต้นเพื่ออํานวยความสะดวกในการเดินทางที่รวดเร็วและปลอดภัยสําหรับประชาชนรวมทั้งเป็นเครื่องมือในการพัฒนาประเทศพัฒนาภูมิภาคโดยเฉพาะหัวเมืองหลักตามแนวเส้นทางรถไฟความเร็วสูงซึ่งจะพัฒนาเป็นเมืองศูนย์กลางของภูมิภาคและเสริมสร้างความสามารถในการแข่งขันทางด้านเศรษฐกิจของประเทศตลอดจนยกระดับคุณภาพชีวิตของพี่น้องประชาชนควบคู่กันไปซึ่งในส่วนของกระทรวงแรงงานได้มีนโยบายสําคัญในการเตรียมกําลังแรงงานให้เพียงพอและสอดคล้องกับทิศทางการพัฒนาประเทศโดยเฉพาะการพัฒนาโครงสร้างพื้นฐานเพื่อยกระดับคุณภาพชีวิตของประชาชนในพื้นที่ทั้งนี้เพื่อสนับสนุนให้เกิดการจ้างงานส่งเสริมการประกอบอาชีพให้แก่ประชาชนในพื้นที่มีทักษะฝีมือมีงานทํามีอาชีพและรายได้ที่มั่นคงเป็นการขับเคลื่อนเศรษฐกิจควบคู่ไปกับการพัฒนาประเทศอีกด้วย
ในส่วนของสถานการณ์ด้านแรงงานของจังหวัดสระบุรีปัจจุบันมีประชากรอายุ15ปีขึ้นไปจํานวน354,572คนเป็นผู้อยู่ในกําลังแรงงาน428,370คนมีงานทํา417,998คนในภาคเกษตรกรรม59,191คนนอกภาคเกษตรกรรม358,807คนผู้ว่างงาน9,909คนผู้รอฤดูกาล463คนผู้ไม่อยู่ในกําลังแรงงาน226,202คนแรงงานนอกระบบ158,735คนแรงงานต่างด้าว24,479คนสถานประกอบการที่มีการจ้างแรงงานต่างด้าว3,647แห่งผู้ประกันตนทั้งสิ้น349,833คนสถานประกอบการ5,068แห่ง
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ดีอีเอส ร่วมงาน SETA 2023 / Solar+Storage Asia 2023
วันพฤหัสบดีที่ 17 สิงหาคม 2566
ดีอีเอส ร่วมงาน SETA 2023 / Solar+Storage Asia 2023
ดีอีเอส ร่วมงาน SETA 2023 / Solar+Storage Asia 2023
วันนี้ (17 ส.ค.66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมพิธีเปิดงงานพลังงานและเทคโนโลยีที่ยั่งยืนแห่งเอเชีย (SETA 2023) และงานเทคโนโลยีด้านพลังงานแสงอาทิตย์และระบบกักเก็บประจุของเอเชีย ( Solar+Storage Asia 2023 ) พร้อมเข้าร่วมการประชุม CEO Energy Forum ซึ่งจัดว่าเป็นงานประชุมระดับผู้นําแห่งเอเชีย เพื่อร่วมแสดงวิสัยทัศน์และแลกเปลี่ยนมุมมองต่อการพัฒนาอุสาหกรรมพลังงาน ผลักดันการใช้พลังงานสะอาด และเดินหน้าสู่เป้าหมายความ Carbon Neutrality และ Net Zero
โดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานในพิธีเปิด พร้อม ปาฐกถาพิเศษโดย มร. โอบะ ยุอิชิ รองหัวหน้าคณะผู้แทนทางการทูต สถานเอกอัครราชทูตญี่ปุ่นประจําประเทศไทย และผู้ที่เกี่ยวข้องเข้าร่วมงาน ณ โรงแรมเซ็นทาราแกรนด์ คอนเวนชั่น เซ็นเตอร์ แอท เซ็นทรัลเวิลด์กรุงเทพฯ
______________________
รัฐบาลไทย-ข่าวทำเนียบรัฐบาล-​รองปลัดฯ เศรษฐเกียรติ เป็นประธานการประชุมเตรียมการสำหรับการประชุมคณะทำงานร่วมด้านการเกษตรออสเตรเลีย – ไทย ครั้งที่ 23
วันพุธที่ 16 สิงหาคม 2566
​รองปลัดฯ เศรษฐเกียรติ เป็นประธานการประชุมเตรียมการสําหรับการประชุมคณะทํางานร่วมด้านการเกษตรออสเตรเลีย – ไทย ครั้งที่ 23
​รองปลัดฯ เศรษฐเกียรติ เป็นประธานการประชุมเตรียมการสําหรับการประชุมคณะทํางานร่วมด้านการเกษตรออสเตรเลีย – ไทย ครั้งที่ 23
วันที่ 16 สิงหาคม 2566 เวลา 9.30 น. ปลัดกระทรวงเกษตรและสหกรณ์ (นายประยูร อินสกุล) มอบหมายให้ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมเตรียมการสําหรับการประชุมคณะทํางานร่วมด้านการเกษตรออสเตรเลีย – ไทย ครั้งที่ 23 (The 23rd Meeting of Thailand – Australia Joint Working Group on Agriculture) พร้อมด้วยผู้แทนจากหน่วยงานที่เกี่ยวข้อง ได้แก่ กรมชลประทาน กรมประมงกรมปศุสัตว์ สํานักงานเศรษฐกิจการเกษตร สํานักงานมาตรฐานสินค้าเกษตรและอาหารแห่งชาติ กรมตรวจบัญชีสหกรณ์ กองนโยบายเทคโนโลยีเพื่อการเกษตรและเกษตรกรรมยั่งยืน และสํานักการเกษตรต่างประเทศ ณ ห้องประชุม 135 กระทรวงเกษตรและสหกรณ์ และผ่านสื่ออิเล็กทรอนิกส์ โดยสรุปผลการประชุม ได้ดังนี้
1. ที่ประชุมรับทราบกําหนดการประชุมคณะทํางานร่วมด้านการเกษตรออสเตรเลีย - ไทย ครั้งที่ 23 (The 23rd Meeting of the Australia – Thailand Joint Working Group on Agriculture หรือ JWG) ในวันที่ 7 กันยายน 2566 ณ พัทยา จ.ชลบุรี และผ่านสื่ออิเล็กทรอนิกส์ โดยมี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นหัวหน้าคณะฝ่ายไทย และนาย Matthew Koval, First Assistant Secretary of the Trade, Market Access and International Division กระทรวงเกษตรและทรัพยากรน้ําของออสเตรเลีย (Department of Agriculture, Fisheries and Forestry: DAFF) เป็นประธานร่วม
2. ที่ประชุมเห็นชอบให้กองนโยบายเทคโนโลยีเพื่อการเกษตรและเกษตรกรรมยั่งยืนเป็นหน่วยงานหลักในการจัดทําข้อมูลนโยบายด้านเกษตรกรรมยั่งยืนของประเทศไทย เพื่อนําเสนอและแลกเปลี่ยนข้อมูลกับฝ่ายออสเตรเลีย ในที่ประชุมคณะทํางานร่วมด้านการเกษตรออสเตรเลีย - ไทย ครั้งที่ 23
3. ที่ประชุมรับทราบความก้าวหน้าการดําเนินโครงการภายใต้กรอบความร่วมมือออสเตรเลีย - ไทย จํานวน 8 โครงการ โดยเป็นโครงการของกรมส่งเสริมการเกษตร 1 โครงการ สํานักงานเศรษฐกิจการเกษตร 1 โครงการ กรมปศุสัตว์ 2 โครงการ กรมชลประทาน 2 โครงการ และกรมประมง 2 โครงการ
4. ที่ประชุมเห็นชอบข้อเสนอโครงการใหม่ภายใต้กรอบความร่วมมือระหว่างออสเตรเลีย-ไทย จํานวน 4 โครงการ โดยเป็นโครงการของกรมชลประทาน 1 โครงการ กรมประมง 2 โครงการ และกรมตรวจบัญชีสหกรณ์ 1 โครงการ ทั้งนี้ เนื่องจากโครงการของกรมชลประทานและกรมประมง ที่มีความเกี่ยวข้องกับทางผ่านปลา มีความคล้ายคลึงกัน จึงเห็นควรให้ยุบรวมโครงการให้เป็นโครงการเดียวกันและบูรณาการความร่วมมือร่วมกัน นอกจากนี้ เนื่องจากโครงการของกรมตรวจบัญชีสหกรณ์ ยังมีรายละเอียดที่เกี่ยวข้องกับกรมส่งเสริมการเกษตร จึงเห็นควรให้กรมตรวจบัญชีสหกรณ์ปรับเนื้อหาโครงการและบูรณาการความร่วมมือกับกรมส่งเสริมการเกษตร และนําเสนอโครงการในการประชุมในปีต่อไป
รัฐบาลไทย-ข่าวทำเนียบรัฐบาล-นายกรัฐมนตรีขอบคุณน้องๆ นักเรียนโรงเรียนนายเรืออากาศฯ ปล่อยเซอร์ไพร์ซร้องเพลงให้กำลังใจพร้อมส่งเสียงเชียร์ “พี่ตู่” ฝากคนรุ่นใหม่ช่วยกันดูแลแผ่นดินให้ความสำคัญสูงสุด
วันพฤหัสบดีที่ 17 สิงหาคม 2566
17/08/2566
นายกรัฐมนตรีขอบคุณน้องๆ นักเรียนโรงเรียนนายเรืออากาศฯ ปล่อยเซอร์ไพร์ซร้องเพลงให้กําลังใจพร้อมส่งเสียงเชียร์ “พี่ตู่” ฝากคนรุ่นใหม่ช่วยกันดูแลแผ่นดินให้ความสําคัญสูงสุด
นายกรัฐมนตรีขอบคุณน้องๆ นักเรียนโรงเรียนนายเรืออากาศฯ ปล่อยเซอร์ไพร์ซร้องเพลงให้กําลังใจพร้อมส่งเสียงเชียร์ “พี่ตู่” ฝากคนรุ่นใหม่ช่วยกันดูแลแผ่นดินให้ความสําคัญสูงสุด ชาติ ศาสนา พระมหากษัตริย์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 17 ส.ค. 66 ระหว่างการลงพื้นที่ ตรวจเยี่ยมโครงการรถไฟความเร็วสูง ไทย-จีน (ระยะที่ 1 ช่วงกรุงเทพ – นครราชสีมา) ณ อุโมงค์มวกเหล็ก อ.มวกเหล็ก จ.สระบุรี เมื่อวันที่ 17 ส.ค. 66 พล.อ.ประยุทธ์ จันทร์โอชา นายกรัฐมนตรีและรมว.กลาโหม พร้อมคณะประกอบด้วย นายอนุทิน ชาญวีรกูล รองนายกรัฐมนตรีและ รมว.สาธารณสุข พล.อ.อนุพงษ์ เผ่าจินดา นายสุชาติ ชมกลุ่น รมว.แรงงาน นายธนกร วังบุญคงชนะ รัฐมนตรีประจําสํานักนายกรัฐมนตรี นายอธิรัฐ รัตนเศรษฐ และผู้บริหารหน่วยงานที่เกี่ยวข้อง ได้มีการเยี่ยมโรงเรียนนายเรืออากาศนวมินทกษัตริยาธิราช ต.มิตรภาพ อ.มวกเหล็ก จ.สระบุรี
ระหว่างการตรวจเยี่ยมโรงเรียนนายเรือฯ ปรากฏว่าอาจารย์และนักเรียนโรงเรียนนายเรือได้ทําเซอร์ไพร์ซด้วยการพร้อมใจรองเพลง “คนดีไม่มีวันตาย” มอบแก่นายกรัฐมนตรีพร้อมคณะ ซึ่งนายกรัฐมนตรีได้ร่วมร้องเพลงดังกล่าวกับน้องๆ นักเรียนโรงเรียนนายเรือฯ โดยมีนายอนุทิน ชาญวีรกูล รองนายกรัฐมนตรีเปิดเนื้อเพลงจากโทรศัพท์มือถือให้นายกรัฐมนตรีดูด้วย
หลังจากจบเพลงนายกรัฐมนตรีได้พูดคุยกับน้องๆ นักเรียนอย่างเป็นกันเอง พร้อมกับกล่าวขอบคุณทุกคนที่ได้ร้องเพลงเพื่อเป็นกําลังใจ และในโอกาสนี้นายกรัฐมนตรียังได้อวยพรนักเรียนนายเรือฯ ที่มาต้อนรับวันนี้ว่าของให้ทุกคนประสบความสําเร็จทุกประการ ทําสิ่งที่สําคัญที่สุดคือการแทนคุณแผ่นดิน ทําเพื่อคนอื่นให้มาก และฝากทุกคนที่เป็นคนรุ่นใหม่ดูแลแผ่นดิน ดูแลชาติ ศาสนา พระมหากษัตริย์
น.ส.ไตรศุลี กล่าวว่า หลังจากนั้นนายกรัฐมนตรีและนักเรียนนายเรือฯ ยังได้ร่วมกันร้องเพลงอีก 2 เพลงคือ เพลงผู้ครองฟ้า ซึ่งเป็นบทเพลงที่เป็นที่นิยมร้องในหมู่นักเรียนนายเรืออากาศมาแต่อดีตจนปัจจุบัน และเพลงศรัทธา หลังร้องเพลงนักเรียนนายเรือฯ ที่มารอต้อนรับต่างส่งเสียง ปรบมือ ให้กําลังและเรียกนายกรัฐมนตรีว่า “พี่ตู่” “รักพี่ตู่ครับ”
“นายกรัฐมนตรีซาบซึ้งและขอบคุณน้องๆ นักเรียนนายเรือสําหรับกําลังใจที่มอบให้ โดยเฉพาะที่ส่งเสียงเรียกพี่ตู่ ทําให้นายกฯ รู้สึกหนุ่มขึ้นมาก และนายกนายกฯ บอกว่ามีกําลังใจหายเหนื่อยทุกครั้งเมื่อเห็นน้องๆ คนรุ่นใหม่ที่แสดงความตั้งใจจะทําเพื่อชาติ ศาสนา พระมหากษัตริย์ ซึ่งเป็นสิ่งที่นายกฯ ให้ความสําคัญที่สุดมาตลอด” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-สธ.ย้ำ เห็นด้วยการถ่ายโอนฯ แต่ต้องรอบคอบรัดกุมที่สุด ไม่ให้ส่งผลกระทบประชาชน เบื้องต้นข้อมูลการถ่ายโอนยังไม่ถูกต้อง รอสรุปใหม่ร่วมกับ สถ. 24 ส.ค.นี้
วันพฤหัสบดีที่ 17 สิงหาคม 2566
สธ.ย้ํา เห็นด้วยการถ่ายโอนฯ แต่ต้องรอบคอบรัดกุมที่สุด ไม่ให้ส่งผลกระทบประชาชน เบื้องต้นข้อมูลการถ่ายโอนยังไม่ถูกต้อง รอสรุปใหม่ร่วมกับ สถ. 24 ส.ค.นี้
กระทรวงสาธารณสุข ยืนยันเห็นด้วยกับการถ่ายโอนฯ แต่ต้องรอบคอบรัดกุมที่สุด ไม่ให้ส่งผลกระทบต่อประชาชน โดยปีงบประมาณ 2567 ข้อมูลตามเอกสารกรมส่งเสริมการปกครองส่วนท้องถิ่นยังไม่ถูกต้องหลายจังหวัดซ้ําซ้อนกับข้อมูลเก่าที่ถ่ายโอนปีงบประมาณ 2566
กระทรวงสาธารณสุข ยืนยันเห็นด้วยกับการถ่ายโอนฯ แต่ต้องรอบคอบรัดกุมที่สุด ไม่ให้ส่งผลกระทบต่อประชาชน โดยปีงบประมาณ 2567 ข้อมูลตามเอกสารกรมส่งเสริมการปกครองส่วนท้องถิ่นยังไม่ถูกต้องหลายจังหวัดซ้ําซ้อนกับข้อมูลเก่าที่ถ่ายโอนปีงบประมาณ 2566 เตรียมนําข้อมูลมาสรุปร่วมกันอีกครั้ง 24 สิงหาคมนี้
วันนี้ (17 สิงหาคม 2566) นพ.อภิสรรค์ บุญประดับ ผู้อํานวยการสํานักสนับสนุนระบบสุขภาพปฐมภูมิ กระทรวงสาธารณสุข กล่าวถึงการถ่ายโอนสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ไปยังองค์การบริหารส่วนจังหวัด (อบจ.) ในรอบปีงบประมาณ 2567ที่จะเริ่มตั้งแต่วันที่ 1 ตุลาคม 2566 ว่า ขณะนี้ยังมีปัญหาเรื่องจํานวน สอน./รพ.สต.และบุคลากรที่จะถ่ายโอน เนื่องจากคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนถ้องถิ่น (อนุกรรมการมาจากหน่วยงานท้องถิ่นมากกว่าสาธารณสุข) ได้มีการประชุมครั้งที่ 5/2566 เมื่อวันที่ 15 สิงหาคม 2566 และเห็นชอบข้อมูล รพ.สต.และบุคลากรที่จะถ่ายโอนฯ ปีงบประมาณ 2567 ของกรมส่งเสริมการปกครองท้องถิ่นซึ่งไม่ถูกต้อง เพราะกระทรวงสาธารณสุขตรวจสอบพบว่ามีความคลาดเคลื่อนหลายจังหวัด เช่น จังหวัดขอนแก่น
ถ่ายโอนครบทุกแห่งแล้วตั้งแต่เดือนตุลาคม 2565 แต่ยังมีข้อมูลว่าจะถ่ายโอนอีก 27 แห่ง ซึ่งเป็นไปไม่ได้หรือจังหวัดระยอง ระบุว่าจะถ่ายโอน 85 แห่ง แต่ที่ถูกต้องคือ 45 แห่ง โดยอีก 40 แห่ง เป็นข้อมูลเก่าของปีงบประมาณ 2566 ที่ถ่ายโอนไปแล้ว เป็นต้น
นพ.อภิสรรค์กล่าวต่อว่า กระทรวงสาธารณสุขเห็นด้วยกับการถ่ายโอนฯ แต่ต้องดําเนินการด้วยความรอบคอบรัดกุม ไม่ให้ส่งผลกระทบต่อประชาชน และได้ทําการตรวจสอบข้อมูลที่ถูกต้อง พบว่ามี รพ.สต.ที่ขอถ่ายโอน 921 แห่ง บุคลากรที่ประสงค์ถ่ายโอน 6,675 คน ในจํานวนนี้เป็นบุคลากรที่ไม่ได้ปฏิบัติงานใน สอน./รพ.สต. 513 คน ซึ่งบางส่วนได้ทําเรื่องขอยกเลิกการถ่ายโอนด้วย ทั้งนี้ ขอยืนยันว่าบุคลากรที่จะถ่ายโอนไปสังกัด อบจ.ได้นั้น จะต้องปฏิบัติงานอยู่ในรพ.สต.หรือ สอน.เท่านั้น เพราะในภาพรวม อัตรากําลังบุคลากรสาธารณสุขในโรงพยาบาลทุกระดับไม่เพียงพอกับภาระงานการดูแลประชาชนในพื้นที่อยู่แล้ว อีกทั้งบุคลากรที่ถ่ายโอนไปรอบปีงบประมาณ 2566 ซึ่งต้องการย้ายกลับมาจํานวนหนึ่ง ก็ยังไม่มีกลไกช่วยเหลือที่ชัดเจน และทราบว่ามีเจ้าหน้าที่ที่ได้รับผลกระทบจะร้องต่อศาลปกครองด้วย ดังนั้น การถ่ายโอนรอบปีงบประมาณ 2567 จึงต้องตรวจสอบให้ถูกต้องตรงกัน เพื่อไม่ให้เกิดปัญหาใหม่มาซ้ําเติมปัญหาเดิมที่ยังไม่ได้แก้ไข กลายเป็นเกิดปัญหามากขึ้นไปอีก โดยจะนําข้อมูลมาสรุปร่วมกับกรมส่งเสริมการปกครองท้องถิ่นอีกครั้งในวันที่ 24 สิงหาคม 2566 นี้
***************************************** 17 สิงหาคม 2566
รัฐบาลไทย-ข่าวทำเนียบรัฐบาล-กรมธนารักษ์ขอเชิญชวนผู้สนใจเข้าร่วมประชุมรับฟังความคิดเห็น (Market Sounding) โครงการเขตพัฒนาเศรษฐกิจพิเศษมุกดาหาร หนองคาย และตาก เริ่ม 31 สิงหาคม นี้
วันพฤหัสบดีที่ 17 สิงหาคม 2566
17/08/2566
กรมธนารักษ์ขอเชิญชวนผู้สนใจเข้าร่วมประชุมรับฟังความคิดเห็น (Market Sounding) โครงการเขตพัฒนาเศรษฐกิจพิเศษมุกดาหาร หนองคาย และตาก เริ่ม 31 สิงหาคม นี้
กรมธนารักษ์ได้กําหนดให้มีการประชุมรับฟังความคิดเห็น (Market Sounding) ในพื้นที่จังหวัดมุกดาหาร วันที่ 31 สิงหาคม 2566 จังหวัดหนองคาย วันที่ 1 กันยายน 2566 จังหวัดตาก วันที่ 8 กันยายน 2566 และส่วนกลาง ณ กรมธนารักษ์ วันที่ 18 กันยายน 2566
วันนี้ (16 สิงหาคม 2566) นายจําเริญ โพธิยอด อธิบดีกรมธนารักษ์ เปิดเผยว่า รัฐบาลมีนโยบายในการดําเนินการพัฒนาพื้นที่ในเขตเศรษฐกิจพิเศษชายแดนให้เกิดการค้า การลงทุน เพื่อกระจายความเจริญสู่ภูมิภาคเพิ่มการจ้างงานอันเป็นการสร้างความอยู่ดีกินดีของประชาชนลดความเหลื่อมล้ํา และเพื่อให้การพัฒนาโครงการเขตพัฒนาเศรษฐกิจพิเศษมีการลงทุนพัฒนาอย่างเป็นรูปธรรมเป็นไปตามเป้าหมายที่กําหนด กรมธนารักษ์ จึงได้จัดให้มีการประชุมรับฟังความคิดเห็น (Market Sounding) ของหน่วยงานที่เกี่ยวข้อง และภาคเอกชน เพื่อนําความคิดเห็นเกี่ยวกับความต้องการเบื้องต้นที่ภาคเอกชนประสงค์จะให้ภาครัฐสนับสนุน และข้อเสนอแนะ ไปประกอบการพิจารณาทบทวนแนวทางการพัฒนาพื้นที่ และการเปิดประมูลพัฒนาโครงการเขตพัฒนาเศรษฐกิจพิเศษมุกดาหาร หนองคาย และตาก ให้มีความเหมาะสมเกิดการจูงใจและมีการลงทุนพัฒนาโครงการเขตพัฒนาเศรษฐกิจพิเศษอย่างเป็นรูปธรรม เป็นการสร้างระบบเศรษฐกิจโดยรวมของประเทศ
ทั้งนี้ กรมธนารักษ์ได้กําหนดให้มีการประชุมรับฟังความคิดเห็น (Market Sounding) ในพื้นที่จังหวัดมุกดาหาร วันที่ 31 สิงหาคม 2566 จังหวัดหนองคาย วันที่ 1 กันยายน 2566 จังหวัดตาก วันที่ 8 กันยายน 2566 และส่วนกลาง ณ กรมธนารักษ์ วันที่ 18 กันยายน 2566
อธิบดีกรมธนารักษ์กล่าวทิ้งท้าย ขอเชิญชวนผู้ที่สนใจเข้าร่วมการประชุมรับฟังความคิดเห็น (Market Sounding) เพื่อเสนอแนะแนวทางการพัฒนาพื้นที่โครงการเขตพัฒนาเศรษฐกิจพิเศษ โดยสามารถดูรายละเอียด เวลา สถานที่การประชุม รวมทั้งข้อมูลแปลงที่ดินราชพัสดุ และลงทะเบียนเข้าร่วมประชุมตามที่ระบุใน QR Code ด้านล่างนี้
สอบถามรายละเอียดเพิ่มเติมได้ที่
กองบริหารที่ราชพัสดุภูมิภาค กรมธนารักษ์ โทร. 0 2298 5363
รัฐบาลไทย-ข่าวทำเนียบรัฐบาล-บีโอไอเผยข่าวดี บริษัทยักษ์ใหญ่จีนลงทุนเฟสแรก 8,800 ลบ. ตั้งฐานผลิต EV ในไทยป้อนตลาดอาเซียน
วันพฤหัสบดีที่ 17 สิงหาคม 2566
บีโอไอเผยข่าวดี บริษัทยักษ์ใหญ่จีนลงทุนเฟสแรก 8,800 ลบ. ตั้งฐานผลิต EV ในไทยป้อนตลาดอาเซียน
.....
คณะกรรมการส่งเสริมการลงทุน (บีโอไอ) เปิดเผย “ผลสําเร็จ” หลังจากเดินทางไปเยือนมหานครฉงชิ่ง สาธารณรัฐประชาชนจีน เมื่อวันที่ 27 – 28 มิ.ย. 66 ที่ผ่านมา
.
เพื่อเข้าพบกับประธานกรรมการ และคณะผู้บริหาร บริษัท ฉางอัน ออโตโมบิล จํากัด (Changan Automobile) ผู้ผลิตรถยนต์ไฟฟ้า ซึ่งเป็น 1 ใน 4 ผู้ผลิตรถยนต์รายใหญ่ของจีน
.
ล่าสุด รัฐบาลจีนเห็นชอบให้บริษัทฯ ยื่นขอรับการส่งเสริมการลงทุนจากบีโอไอแล้ว ซึ่งจะมีการลงทุนในเฟสแรกมูลค่ากว่า 8,800 ล้านบาท เพื่อจัด “ตั้งฐานการผลิตรถยนต์พวงมาลัยขวา” ทั้งประเภท BEV, PHEV, REEV (Range Extended EV) มีกําลังการผลิตในระยะแรก 1 แสนคันต่อปี
.
โดยจะจําหน่ายทั้งในประเทศและส่งออกไปยังกลุ่มอาเซียน รวมถึงออสเตรเลีย นิวซีแลนด์ อังกฤษ แอฟริกาใต้ และตลาดอื่น ๆ
.
การตัดสินใจลงทุนในประเทศไทยของฉางอัน นับเป็นอีกก้าวสําคัญของการส่งเสริมให้ประเทศไทยเป็น “ฐานการผลิตยานยนต์ไฟฟ้าที่สําคัญของโลก”
.
ซึ่งสะท้อนถึงความเชื่อมั่นของบริษัทจีนที่มีต่อประเทศไทย ทั้งด้านโครงสร้างพื้นฐาน ศักยภาพของตลาด นโยบายเชิงรุกในการส่งเสริมยานยนต์ไฟฟ้าแบบครบวงจร
#ไทยคู่ฟ้า#สื่อสารรัฐบาลไทย
-------------------